stanford-oval/wikipedia huggingface dataset:
Ravi Shankar (uskonnollinen johtaja)

Ravi Shankar
Ravi Shankar (s. 13. toukokuuta 1956) on intialainen guru, joka tunnetaan meditaatiota edistävän Art of Living -säätiön perustajana. Hän on saavuttanut tunnustusta tekemästään rauhantyöstä. Hän on myös toiminut pääministeri Narendra Modin uskonnollisena neuvonantajana. Hänestä käytetään usein nimitystä Shri Shri Ravi Shankar, jossa on kahdesti kunnioitusta ilmaiseva shri-termi.
Shankar opiskeli nuoruudessaan vedalaisia kirjoituksia ja fysiikkaa. Hän perusti Art of Living -säätiön vuonna 1981. Osana rauhantyötään hän on muun muassa neuvotellut Sri Lankan tamilitiikerien johtajien kanssa vuonna 2009. Vuonna 2015 hän matkusti Kuubaan tapaamaan FARC-sissien johtajia ja opettamaan heille meditaatiota. Vuotta myöhemmin hän väitti yrittäneensä ottaa yhteyttä Isis-terroristijärjestöön, joka vastasi hänen yhteydenottoonsa lähettämällä valokuvan mestatusta ruumiista. Hän on läheisissä väleissä Narendra Modin kanssa. Shankar ilmoitti vuonna 2013, että hänen mielestään vuonna 2002 tapahtuneet Gujaratin mellakat, jotka tapahtuivat Modin ollessa osavaltion pääministeri tulisi unohtaa, koska Modi oli kokematon silloin. Modin ollessa pääministeri hän ilmaisi tukensa vuoden 2016 seteliuudistukselle. Hän on myös osallistunut Modin aloittamaan puhtauskampanjaan.
Tunnustuksia

Mongolia palkitsi hänet vuonna 2006 korkeimmalla kunniamerkillään Intian ja Mongolian välisen ystävyyden edistämisestä. Kolumbian myönsi hänelle maansa korkeimman siviilipalkinnon Orden de la Democracia Simon Bolivarin vuonna 2015 kiitoksena hänen rauhantyöstään. Samoihin aikoihin hänelle myönnettiin myös Perun korkein kunniamerkki Medalla de la Integracion en el Grado de Gran Oficial.
Intian hallitus myönsi hänelle Padma Vibhushan -palkinnon tammikuussa 2016. Myöhemmin samana vuonna hän vastaanotti Simon Wiesenthal -keskuksen palkinnon uskontojen välisen suvaitsevaisuuden edistämisestä. Shankar on väittänyt, että hänelle on tarjottu Nobel-palkintoa, mutta hän kieltäytyi koska uskoo työhön eikä kunniamerkkeihin. Samassa yhteydessä hän aiheutti kohua kritisoimalla "16-vuotiaan tytön" Malala Yousafzain palkitsemista, mikä hänen mukaansa laski nobelin arvoa.
Riippumatto (kappale)

| ”Riippumatto” Mikael Gabriel |
| --- | --- | --- |

Singlen tiedot
 Julkaistu: 7. kesäkuuta 2017
 Formaatti: digitaalinen
 Tyylilaji: pop, rap
 Kesto: 03.39
 Levy-yhtiö: Universal Music
Listasijoitukset
  Suomen virallinen lista: • Latauslista: 2. • Singlelista: 4. • Striimatuimmat: 4. • Radiosoittolista: 6.  Spotify Suomen top 50 lista: 1.
Mikael Gabrielin muut singlet
| ”Loistat pimeäs” 2016 | ”Riippumatto” 2017 |   |
Riippumatto on Mikael Gabrielin kappale ja single, joka julkaistiin 7. kesäkuuta 2017 levymerkillä Universal Music.
Kappale on yksi Mikael Gabrielin suosituimmista kappaleista, ja sitä on kuunneltu Spotifyssä vuoden 2017 loppuun mennessä noin kuusi miljoonaa kertaa.[lähde? ]
Kappaleen musiikkivideo julkaistiin 21. kesäkuuta 2017, ja se on kerännyt yli 4 miljoonaa katselukertaa.
Ravern Johnson

| Ravern Johnson> Henkilötiedot |
| --- | --- |
Koko nimi:  Ravern Gerrod Johnson
Syntynyt: 21. heinäkuuta 1988 (ikä 36) Clarksdale, Mississippi, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies / Pieni laitahyökkääjä
Pituus:  200 cm
Paino:  80 kg
Nyk. joukkue:   Kauhajoen Karhu
Sarja:  Korisliiga
Pelaajaura
Yliopistojoukkueet
2007–2011:   Mississippi State
Seurajoukkueet
2011 2012 2013–2014 2015–:   Ikaros BC  Iowa Energy  Victoria Libertas Pesaro  Kauhajoen Karhu
Ravern Johnson (s. 21. heinäkuuta 1988 Clarksdale, Mississippi) on yhdysvaltalainen koripalloilija, joka edustaa Korisliigassa pelaavaa Kauhajoen Karhua. Hän pelaa joukkueessaan heittävän takamiehen sekä pienen laitahyökkääjän pelipaikoilla.
Yliopistossa neljä kautta pelannut Johnson pelasi ensimmäiset ammattilaisvuotensa Kreikassa ja NBA:n kehityssarjassa. Kauden 2013–2014 hän edusti Italian pääsarjassa pelannutta Victoria Libertas Pesaroa 9,8 pisteen ja 2,2 levypallon ottelukohtaisilla keskiarvoilla. Helmikuussa 2015 hän siirtyi suomalaiseen Kauhajoen Karhuun.
Tilastot > Runkosarja (kansalliset pääsarjat)

| Kausi | Joukkue | Liiga | Liiga | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011–2012 | Ikaros BC | A1 Ethniki |  | 7 | 46,7 % | 30,0 % | 90,9 % | 0,7 | 3,0 | 3,7 | 1,1 | 1,6 | 0,0 | 1,0 | 10,7 |
| 2013–2014 | Victoria Libertas Pesaro | Serie A |  | 23 | 50,5 % | 37,1 % | 75,0 % | 0,3 | 1,9 | 2,2 | 0,5 | 1,7 | 0,3 | 0,3 | 9,8 |
| 1 kausi | YHTEENSÄ | A1 Ethniki (Kreikka) | A1 Ethniki (Kreikka) | 7 | 46,7 % | 30,0 % | 90,9 % | 0,7 | 3,0 | 3,7 | 1,1 | 1,6 | 0,0 | 1,0 | 10,7 |
| 1 kausi | YHTEENSÄ | Serie A (Italia) | Serie A (Italia) | 23 | 50,5 % | 37,1 % | 75,0 % | 0,3 | 1,9 | 2,2 | 0,5 | 1,7 | 0,3 | 0,3 | 9,8 |
O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo
Rasitus-EKG

Potilas rasitustestissä juoksumatolla.
Rasitus-EKG tehdään yleensä sepelvaltimotaudin tutkimiseksi. Rasitus-EKG:llä voidaan selvittää myös joidenkin rytmihäiriöiden käyttäytymistä ja keuhkojen toimintaa. Samalla voidaan mitata valtimoveren happipitoisuutta. Käytetään nimitystä kliininen rasituskoe.
Tyypillisesti sepelvaltimotauti oireilee rintakivulla ruumiillisen rasituksen yhteydessä (angina pectoris). Kipu voi olla puristavaa tunnetta rinnan keskellä ja se voi säteillä kaulaan tai vasemmalle olkaan ja käsivarteen. Kun angina pectorista tutkitaan, tavallinen EKG on yleensä normaali silloin, kun potilas on oireeton. Muutokset EKG:ssä näkyvät vain rintakivun aikana. Rasitus-EKG:ssä sydäntä rasitetaan niin paljon, että sydänlihas kärsii hapen puutteesta, jos sepelvaltimot ovat ahtaat.
Ennen rasitus-EKG:tä annetaan potilaalle ohjeet sydänlääkityksen käytöstä, koska lääkkeillä on usein vaikutusta tuloksiin. Rasitus-EKG-tä ei tehdä, jos riskit ovat liian suuret hyötyihin nähden. Täydellä mahalla ei saa kokeeseen mennä. Asiakkaan mahdollisten nivelvaivojen vuoksi on mahdollista tehdä rasituskoe esimerkiksi käsikampea käyttäen.
Jos potilaalla on jo vanhastaan todettu sepelvaltimotauti, on tutkimuksessa kyse hoidon ja lääkityksen tehon kontrollista. Tällöin tutkimus tehdään tavanomaista lääkitystä käyttäen ilman lääketaukoa.
Tutkimuksessa potilaan iholle kiinnitetään EKG-elektrodit. Yleensä rasitus saadaan aikaan erityisellä kuntopyörällä, rasitusergometrillä. Polkemisen aikana vastusta lisätään vähitellen. Sydämen syke pyritään saamaan riittävän nopeaksi, tavallisesti tasolle 140–160 minuutissa. EKG:tä seurataan monitorista ja se myös rekisteröidään. Potilaan verenpainetta mitataan minuutin välein. Jos EKG:ssä näkyy merkkejä sydänlihaksen hapenpuutteesta (iskemia) tai vaarallisista rytmihäiriöistä, keskeytetään koe. Jos sydänlihaksessa näkyy hapenpuutetta, lääkäri harkitsee yleensä sepelvaltimoiden varjoainekuvausta.
Rajoitteet

Rasitustesti ei tunnista:
Aterooma
Vulnerable plaques
Testillä on suhteellisen korkea virhemäärä väärille positiiville ja väärille negatiivisille tuloksille verrattuna muihin kliinisiin testeihin.
Aiheesta muualla

Kuvia tai muita tiedostoja aiheesta Rasitus-EKG Wikimedia Commonsissa
Ray Barrett

| Ray Barrett> Henkilötiedot |
| --- | --- |
Syntynyt: 2. toukokuuta 1927 Brisbane
Kuollut: 8. syyskuuta 2009 (82 vuotta) Gold Coast
Kansalaisuus:  Australia
Ammatti:  näyttelijä
Aiheesta muualla
IMDb 
Elonet
Raymond Charles "Ray" Barrett (2. toukokuuta 1927 Brisbane – 8. syyskuuta 2009 Gold Coast) oli australialainen näyttelijä. Hänet muistetaan muun muassa Peter Thorntonin roolista vuosina 1965–1972 esitetyssä televisiosarjassa The Troubleshooters. Hänellä oli myös useita muita huomattavia rooleja niin televisiossa kuin elokuvissakin. Nuorena hän oli työskennellyt radiossa.
Elämä

Barrett syntyi Brisbanessa vuonna 1927. Hänen isänsä oli kauppamatkustaja joka myi rautatavaraa, ja hänen äitinsä oli Englannista kotoisin. Hänen äitinsä kannusti häntä ottamaan puhetunteja ja ottamaan osaa radion kykykilpailuihin. Kun Barrett pääsi high schoolista hän sai työpaikan radio-ohjelmien juontajana. Vuonna 1955 hän muutti Sidneyhin, ja hänestä oli kehittynyt tuolloin etevä imitaattori mikä auttoi häntä myöhemmin ääninäyttelijänä. Barrett päätti muuttaa Britanniaan vuonna 1958, mutta löysi sieltä töitä näyttelijänä vasta kahden vuoden kuluttua.
Barrett kuoli 82-vuotiaana sairaalassa Queenslandissa aivoverenvuotoon.
AFI-palkinnot

Barrettille myönnettiin neljä Australian elokuvainstituutin palkintoa (engl. Australian Film Institute Awards).
Paras miessivuosan esittäjä 1978 (The Chant of Jimmie Blacksmith)
Paras miespääosan esittäjä 1982 (Kaappausyritys)
Paras miessivuosan esittäjä 1995 (Hotelli Sorrento)
Australian Film Institute Longford Life Achievement Award (2005)
Aiheesta muualla

Ray Barrett Internet Movie Databasessa. (englanniksi)
Ray Barrett NNDB. Viitattu 20.1.2023. (englanniksi)
Purokorento

| Purokorento |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Sudenkorennot Odonata
Alalahko::  Aitosudenkorennot Anisoptera
Heimo::  Purokorennot Cordulegastridae
Suku::  Cordulegaster
Laji::  boltonii
Kaksiosainen nimi
 Cordulegaster boltonii  (Donovan, 1807) 
Katso myös
   Purokorento Wikispeciesissä   Purokorento Commonsissa 
Infobox OKNimi-testi OKIUCN-testi OK: 
Purokorento (Cordulegaster boltonii) on kookas ja kirkasvärinen puroilla ja pikkujoilla elävä aitosudenkorento.
Koko ja ulkonäkö

Suurikokoinen, mustakeltainen ja vihreäsilmäinen purokorento on suurimpia Suomessa esiintyvistä sudenkorennoista rannikkoukonkorennon ja isoukonkorennon kanssa. Laji on usein hyvin helppo tunnistaa kaukaakin. Korento muistuttaa muodoltaan ukonkorentoja, mutta on läheisempää sukua kiiltokorennoille ja jokikorennoille. Koko ruumis on mustan ja keltaisen kirjava ja siivet ovat kirkkaat.
Elinympäristö

Purokorentoa tavataan erilaisten pienten puhtaiden purojen ja pikkujokien tuntumassa. Naaras munii pystysuorassa asennossa suoraan joenpohjaan. Laji on melko yleinen, mutta paikoittainen.
Esiintyminen

Purokorennon lentokausi on kesä-syyskuu, päälentokausi on puolestaan heinäkuu. Sitä tavataan Pohjois-Pohjanmaalta etelärannikolle asti.
Renato Vrbičić

| Mitalit> Maa:   Kroatia.Miesten vesipallo. Olympialaiset  | Mitalit> Maa:   Kroatia.Miesten vesipallo. Olympialaiset  | Mitalit> Maa:   Kroatia.Miesten vesipallo. Olympialaiset  | Maa:   Kroatia> Miesten vesipallo. |
| --- | --- | --- | --- |
|  Hopeaa | Atlanta 1996 |  |  |
Renato Vrbičić (21. marraskuuta 1970 Šibenik, Kroatian ST, Jugoslavia – 12. kesäkuuta 2018 Šibenik) oli kroatialainen vesipalloilija ja olympiamitalisti.
Vrbičić saavutti Kroatian maajoukkueessa olympiahopeaa Atlantassa 1996. Seuratasolla hän voitti muun muassa Mestarien liigan mestaruuden vuosina 1991 ja 1992 sekä Euroopan cupin mestaruuden vuonna 2001. Vrbičić kuoli sydäninfarktiin 47-vuotiaana 12. kesäkuuta 2018.
Aiheesta muualla

Renato Vrbičić Kansainvälinen olympiakomitea. (englanniksi)
Richard Heimberger

Richard Teodor Heimberger (10. maaliskuuta 1836 Helsinki – 10. lokakuuta 1906 Helsinki) oli suomalainen liikemies, tehtailija ja moninkertainen valtiopäivämies.
Heimbergerin vanhemmat olivat lasimestari ja peilitehtailija Laurentius Richard Heimberger ja Eva Katharina Packalén. Heimberger kävi kävi Helsingin teknillistä reaalikoulua, mutta lopetti sen kesken ryhtyäkseen lasimestari- ja kultaajaoppiin. Kisälliksi hän tuli 1854 ja harjoitteli ulkomailla, mestariksi Heimberger valmistui 1858. Hän harjoitti Helsingissä peili-, puusepän- ja huonekaluteollisuutta. Heimberger kuului kaupunginvanhimpiin ja oli useaan otteeseen Helsingin kaupunginvaltuuston jäsen.  Hänellä oli myös useita luottamustehtäviä. Heimberger oli porvarissäädyssä Helsingin edustaja valtiopäivillä 1882, 1885, 1888, 1894 ja 1897.
Richard Hart

| Mitalit> Maa:   Kanada.Miesten curling. Olympialaiset  | Mitalit> Maa:   Kanada.Miesten curling. Olympialaiset  | Mitalit> Maa:   Kanada.Miesten curling. Olympialaiset  | Maa:   Kanada> Miesten curling. |
| --- | --- | --- | --- |
|  Hopeaa | Nagano 1998 | curling |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2007 | curling |  |
Richard Hart (s. 14. lokakuuta 1968) on kanadalainen curling-pelaaja, hän voitti hopeaa 1998 Talviolympialaisista Naganosta Paul Savagen, Mike Harrisin, Collin Mitchellin ja George Karrysin kanssa. Hän voitti myös maailmanmestaruuden kotikisoissaan Edmontonissa vuonna 2007.
Raymond Kopa

| 0 | 1 | 2 | 3 |
| --- | --- | --- | --- |
 Raymond Kopa vuonna 1963.
Henkilötiedot
Koko nimi: Raymond Kopaszewski
Syntymäaika: 13. lokakuuta 1931
Kuolinaika: 3. maaliskuuta 2017 (85 vuotta)
Pelipaikka: hyökkääjä
Pituus: 169 cm
Seurat
| Vuodet | Seura | O | (M) |
| 1947–1949 | US Noeux-les-Mines |  |  |
| 1949–1951 | Angers SCO |  |  |
| 1951–1956 | Stade Reims |  |  |
| 1956–1959 | Real Madrid |  |  |
| 1959–1969 | Stade Reims |  |  |
| Yhteensä | Yhteensä | 541 | (120) |
Maajoukkue
| 1952–1962 | Ranskan maajoukkue | 45 | (18) |

Raymond Kopa (oikea nimi Raymond Kopaszewski, 13. lokakuuta 1931 Nœux-les-Mines, Ranska – 3. maaliskuuta 2017) oli ranskalainen jalkapalloilija. Hänen vanhempansa olivat puolalaisia maahanmuuttajia.
Kopa aloitti ammattilaisuransa 17-vuotiaana Angersin riveissä, josta hän siirtyi kaksi vuotta myöhemmin Stade Reimsiin. Reimsissä hän voitti Ranskan-mestaruudet vuosina 1953 ja 1955 sekä oli mukana Euroopan Cupin loppuottelussa, jonka Real Madrid kuitenkin voitti lukemin 4–3. Seuraavana kautena Kopa siirtyikin Stade de Reimsistä juuri Real Madridiin. Siellä hän voitti kaksi Espanjan-mestaruutta vuosina 1957 ja 1958 sekä kolme Euroopan Cupia vuosina 1957–1959. Viimeinen voitto oli hänen vanhaa joukkuettaan Stade Reimsiä vastaan. Kopa oli myös ensimmäinen ranskalaispelaaja, joka voitti Euroopan Cupin.
Kaudeksi 1959–1960 Kopa palasi Ranskaan takaisin Stade Reimsiin, jossa hän voitti taas kaksi mestaruutta (1960 ja 1962). Yhteensä Kopa teki Ranskan Ligue 1:ssä 75 maalia 346 ottelussa. Hänet palkittiin myös France Football -lehden Kultaisella pallolla vuonna 1958.
Ranskan maajoukkueessa Kopa pelasi vuosien 1952–1962 aikana 45 ottelua tehden 18 maalia. Hän oli mukana vuoden 1958 MM-kisoissa, joissa Ranskan joukkue sai pronssia.
Aiheesta muualla

Kuvia tai muita tiedostoja aiheesta Raymond Kopa Wikimedia Commonsissa
Kultainen pallo (Ballon d’Or)
1956: Stanley Matthews • 1957: Alfredo Di Stéfano • 1958: Raymond Kopa • 1959: Alfredo Di Stéfano • 1960: Luis Suárez • 1961: Omar Sivori • 1962: Josef Masopust • 1963: Lev Jašin • 1964: Denis Law • 1965: Eusébio • 1966: Bobby Charlton • 1967: Flórián Albert • 1968: George Best • 1969: Gianni Rivera • 1970: Gerd Müller • 1971: Johan Cruijff • 1972: Franz Beckenbauer • 1973: Johan Cruijff • 1974: Johan Cruijff • 1975: Oleh Bloh’in • 1976: Franz Beckenbauer • 1977: Allan Simonsen • 1978: Kevin Keegan • 1979: Kevin Keegan • 1980: Karl-Heinz Rummenigge • 1981: Karl-Heinz Rummenigge • 1982: Paolo Rossi • 1983: Michel Platini • 1984: Michel Platini • 1985: Michel Platini • 1986: Ihor Bjelanov • 1987: Ruud Gullit • 1988: Marco van Basten • 1989: Marco van Basten • 1990: Lothar Matthäus • 1991: Jean-Pierre Papin • 1992: Marco van Basten • 1993: Roberto Baggio • 1994: Hristo Stoitškov • 1995: George Weah • 1996: Matthias Sammer • 1997: Ronaldo • 1998: Zinédine Zidane • 1999: Rivaldo • 2000: Luís Figo • 2001: Michael Owen • 2002: Ronaldo • 2003: Pavel Nedvěd • 2004: Andri Ševtšenko • 2005: Ronaldinho • 2006: Fabio Cannavaro • 2007: Kaká • 2008: Cristiano Ronaldo • 2009: Lionel Messi
Phantom Antichrist

| Phantom Antichrist Kreator |
| --- | --- | --- |

Studioalbumin tiedot
 Äänitetty : Fascination Street Studios, Ruotsi
 Julkaistu: 1. kesäkuuta 2012
 Tuottaja(t): Jens Bogren
 Tyylilaji: thrash metal
 Kesto: 45.26
 Levy-yhtiö: Nuclear Blast
Listasijoitukset
  Suomen virallinen lista: 11.
Kreatorin muut julkaisut
| Hordes of Chaos 2009 | Phantom Antichrist 2012 | Dying Alive 2013 |
Phantom Antichrist on saksalaisen thrash metal -yhtyeen Kreatorin 13. studioalbumi. Albumi julkaistiin kesäkuussa 2012 levymerkillä Nuclear Blast.
Albumi ylsi ensimmäisellä listaviikollaan Suomen virallisen listan sijalle 11.
Kappaleet

Mars Mantra – 1.18
Phantom Antichrist – 4.31
Death to the World – 4.53
From Flood into Fire – 5.26
Civilization Collapse – 4.13
United in Hate – 4.31
The Few, the Proud, the Broken – 4.37
Your Heaven, My Hell – 5.53
Victory Will Come – 4.14
Until Our Paths Cross Again – 5.49
Kokoonpano

Miland 'Mille' Petrozza – laulu, kitara
Sami Yli-Sirniö – kitara, taustalaulu
Christian 'Speesy' Giesler – bassokitara
Jürgen 'Ventor' Reil – rummut
Kokoonpano > Tuotanto

Jens Bogren – tuottaja, äänittäjä, miksaaja
Ted Jensen – masteroija
Johan Örnborg – äänittäjä
Kokoonpano > Grafiikka

Wes Benscoter – kansikuva
Jan Meininghaus – vaihtoehtoinen kansikuva, kansilehtisen design
Heile for Heilemania – yhtyekuvat
Arviot

About.com:
Allmusic:
Soundi:
Imperiumi.net:
Aiheesta muualla

Albumi Phantom Antichrist Encyclopaedia Metallum -sivustolla (englanniksi)
Phantom Antichrist discogs.com-sivustolla
Right Now (Van Halenin kappale)

| ”Right Now” Van Halen |
| --- | --- | --- |

Singlen tiedot
 Albumilta: For Unlawful Carnal Knowledge
 Äänitetty : 1990–1991
 Julkaistu: 15. helmikuuta 1992
 Tekijä(t): Van Halen
 Tuottaja(t): Van Halen, Ted Templeman, Andy Johns
 Tyylilaji: hard rock
 Kesto: 05.21
 Levy-yhtiö: Warner Bros.
Van Halenin muut singlet
| ”Poundcake” 1991 | ”Right Now” 1992 | ”Runaround” 1992 |
Right Now on Van Halenin single, joka julkaistiin vuonna 1992. Se on mukana yhtyeen yhdeksännellä albumilla For Unlawful Carnal Knowledge.  Kappale kertoo hetkessä elämisestä ja siitä ettei pelkää tehdä muutosta. Kappale on mukana vuoden 1984 elokuvassa Hurjaa elämää, johon Eddie Van Halen sävelsi musiikin.
Kokoonpano

Sammy Hagar – laulu
Eddie Van Halen – kitara, piano, taustalaulu
Michael Anthony – basso, taustalaulu
Alex Van Halen – rummut
Renbygda

| Renbygda |
| --- | --- |
 Holtålenin kunnantalo
 Renbygda
 Koordinaatit: 62°50′28″N, 11°19′15″E 
Valtio:  Norja
Lääni:  Trøndelag
Kunta:  Holtålen
Pinta-ala:  
 – Maa:  0,8 km²
Väkiluku (2022):  569
 – Väestötiheys:  711,3 as./km²
Infobox OKVirheellinen NIMI-arvo: 
Renbygda on taajama Holtålenin kunnassa Trøndelagin läänissä Norjassa. Taajaman pinta-ala on 0,8 neliökilometriä ja asukasluku 569 vuonna 2022.
Riippuliidin

Riippuliidin ja lentäjä Alpeilla.
Riippuliidin on purjesiipinen jäykkärunkoinen painopisteohjattu lentolaite, jossa lentäjä tyypillisesti riippuu valjaiden avulla ja ohjaa trapetsiputkesta painopistettään liikuttelemalla liitimen kulkua. Riippuliitimessä riiputaan lennon aikana vaaka-asennossa valjaissa ja jalat laitetaan vetoketjulla suljettavaan pussiin suojaan ilmavirralta.
Liidin on tavallisimmin laattojen avulla jäykistettyä tekstiiliä ja runko usein alumiiniputkea tai aerodynaamisesti muotoiltua profiilia. Myös hiilikuitua käytetään joidenkin osien materiaalina. Kankaana käytetään samoja kankaita kuin purjeveneiden purjeissa.
Lähtö ja laskeutuminen tapahtuvat vastatuuleen yleensä jaloin. Riippuliidintä voidaan hinata korkealle eri tavoin tai lähtö voi tapahtua korkealta paikalta juosten. Suomessa yleisin hinaustapa on kääntöpyörähinaus. Siinä 300–1 000 metriä pitkä naru kulkee kääntöpyörän kautta. Toisessa päässä on auto, moottorikelkka tai mönkijä. Toinen pää kiinnitetään riippuliitovaljaisiin. Riippuliidin vedetään narun pituudesta riippuen satojen metrien korkeuteen.
Taitava riippuliitäjä voi pysytellä ilmassa jopa useita tunteja hyödyntäen nousevia ilmavirtauksia. Riippuliidon vapaan matkan ennätys Suomessa on 309 kilometriä.
Riippuliitovälineet ja -menetelmät ovat kehittyneet vuosikymmenien aikana huimasti. Odottamattomien onnettomuuksien varalta valjaissa on mukana myös pelastusvarjo. Lentojen vaarallisuus riippuu siitä, milloin ja kuinka lentää.
Riippuliitokoulutus on Suomessa korkeatasoista. Kursseja järjestetään ympäri Suomen sekä kesällä että talvella. Kurssin hinta on noin tuhat euroa. Kurssin suoritettuaan saa pilotin kelpoisuuden ja voi lentää ilman opettajan valvontaa.
Aiheesta muualla

Wikimedia Commonsissa on kuvia tai muita tiedostoja aiheesta .
Oulun Icaros Team (Arkistoitu – Internet Archive)
Ultra-Team Lahti (Arkistoitu – Internet Archive)
Jämin riippuliitäjät
Tampereen Kevytilmailukerho
Etelä-Pohjanmaan liitäjät (Arkistoitu – Internet Archive)
Imatran ilmailukerho (Arkistoitu – Internet Archive)
Etelän liitäjät
Ilmailuliitto
Turun Seudun Riippuliitäjät (Arkistoitu – Internet Archive)
Ennätykset
Riippuliito.net (Arkistoitu – Internet Archive)
Renberg

Renberg on muun muassa seuraavien henkilöiden sukunimi:
Elsa Laula Renberg (1877–1931), saamelainen aktivisti ja poliitikko
Mikael Renberg (s. 1972), ruotsalainen jääkiekkoilija
Tore Renberg (s. 1972), norjalainen kirjailija ja muusikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rantahirvenjuuri

| Rantahirvenjuuri |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Hirvenjuuret Inula
Laji::  salicina
Kaksiosainen nimi
 Inula salicina  L. 
Synonyymit
 Pentanema salicinum (L.) D.Gut.Larr., Santos-Vicente, Anderb., E.Rico & M.M.Mart.Ort. 
Katso myös
   Rantahirvenjuuri Wikispeciesissä   Rantahirvenjuuri Commonsissa 
Infobox OKNimi-testi OK: 
Rantahirvenjuuri (Inula salicina) on Euraasiassa kasvava monivuotinen, asterikasveihin kuuluva kasvi.
Ulkonäkö ja koko

Hennohkokasvuinen rantahirvenjuuri kasvaa 20–80 cm korkeaksi. Varsi on vaalean punaruskea ja kalju tai lyhytkarvainen. Lehdet ovat varressa kierteisesti, ylimmät niistä ovat sepiviä. Lehtilapa on kapeahkon suikea, jäykkä, karhea, usein kaareva, korkosuoninen ja kiiltävä. Lehtilavan laita on ehyt tai harvahampainen. Kukinto on noin 4 cm leveä mykerö. Mykeröt sijaitsevat joko yksittäin tai mykeröstö on vähämykeröinen ja huiskilomainen. Mykerön kehtosuomut ovat limittäin useana rivinä. Kehtosuomut ovat reunoilta ruskeakarvaisia mutta muuten kaljuja. Ulommat niistä ovat lehtimäisiä, suikeita ja alaspäisiä, sisemmät kalvomaisia ja tasasoukkia. Ulkosuomut puuttuvat. Mykeröpohjus on litteähkö ja suomuton. Teriö on keltainen. Laitakukkien kieli on 1–2,5 cm pitkä. Laitakukissa (emikukkia) teriö on tasasoukan kielimäinen, kaksineuvoisissa kehräkukissa torvimainen. Suomessa rantahirvenjuuri kukkii heinä-elokuussa. Hedelmä on särmikäs pähkylä, jonka pappus on hapsihaiveninen.
Levinneisyys

Rantahirvenjuurta tavataan Euroopassa Pohjois-Espanjasta ja Pyreneiltä itään läpi Keski- ja Itä-Euroopan Venäjälle saakka. Etelässä levinneisyysalue rajoittuu Etelä-Italiaan, Pohjois-Kreikkaan, Etelä-Ukrainaan ja Venäjän keskiosiin, pohjoisessa Etelä-Norjaan, -Ruotsiin ja -Suomeen. Venäjällä levinneisyysalue ulottuu Pohjoismaita pohjoisemmaksi, parhaimmillaan Kuolan niemimaalle asti. Levinneisyysalue jatkuu Venäjällä yhtenäisenä Aasian puolelle Keski-Siperiaan ja Keski-Aasiaan. Paikoitellen lajia kasvaa myös Turkissa ja Iranissa. Venäjän kaukoidässä, Koillis-Kiinassa ja Japanissa kasvaa rantahirvenjuuren toista alalajia.
Suomessa rantahirvenjuuri on alkuperäinen laji. Sitä tavataan erityisesti Suomenlahden rannikkoseudulla ja Etelä-Suomen sisämaassa aina Tampereen korkeudelle saakka. Erillään muista Suomen esiintymistä lajia kasvaa myös Koillismaalla Sallassa ja Kuusamossa. Koillismaan esiintymät ovat osa laajempaa Pohjois-Venäjän esiintymää.